ഗാംഗുലി പോലും അങ്ങനെ ചെയ്യില്ല, യുവ താരത്തെ പുകഴ്ത്തി ആന്ഡേഴ്സണ് പുതു തലമുറയിലെ ഇന്ത്യന് ക്രിക്കറ്റ് താരങ്ങളുടെ ഭയമില്ലായ്മയെ പുകഴ്ത്തി ഇംഗ്ലീഷ് പേസര് ജയിംസ് ആന്ഡേഴ്സണ്. കഴിഞ്ഞ പരമ്ബരയില് ഇന്ത്യയുടെ വിക്കറ്റ് കീപ്പര് ബാറ്റസ്മാന് ഋഷഭ് പന്ത് തനിക്കെതിരെ കളിച്ച റിവേഴ്സ് സ്വീപ്പിനെ ഓര്മ്മിപ്പിച്ചാണ് ആന്ഡേഴ്സന് ഇന്ത്യയുടെ യുവ കളിക്കാരുടെ ഭയരഹിതമായ സമീപനത്തെ വാഴ്ത്തിയത്. ഋഷഭ് പന്തിനെ ഉദാഹരണമായെടുക്കാം. കഴിഞ്ഞ പര്യടനത്തില് ന്യൂബോളില് എനിക്കെതിരെ പന്ത് റിവേഴ്സ് സ്വീപ്പ് കളിച്ചു. സൗരവ് ഗാംഗുലി പോലും അങ്ങനെ ചെയ്യാന് ശ്രമിച്ചിരിക്കില്ല ആന്ഡേഴ്സണ് പറഞ്ഞു. ഇത്തവണത്തെ പരമ്ബര അതുകൊണ്ട് തന്നെ എന്നില് ആകാംഷയുണ്ടാക്കുന്നു. ബൗളര്മാര്ക്കും ഇതൊരു വ്യത്യസ്തമായ വെല്ലുവിളിയാണ്. ടെസ്റ്റിലും വമ്ബനടികള്ക്ക് ഭയക്കാത്ത ഒരു കളിക്കാരന് കാണികളെ സംബന്ധിച്ചും ഗംഭീര കാഴ്ച തന്നെ. ഇന്ത്യയ്ക്ക് ശക്തമായ ബാറ്റിംഗ് നിരയുണ്ട്. എതിരാളിയെന്ന നിലയില് ഒരു ബാറ്റ്സ്മാനെ പ്രത്യേകം എടുത്തുപറയേണ്ടതില്ല. കാരണം ഇന്ത്യക്ക് ആദ്യാവസാനം നിലവാരമുള്ള ബാറ്റ്സ്മാന്മാരുണ്ട്. ക്യാപ്റ്റനെന്ന നിലയിലും പ്രചോദനംപകരുന്ന താരമെന്നതിനാലും വിരാട് കോഹ്ലിയുടെ വിക്കറ്റ് പ്രധാനപ്പെട്ടതാണ്. ക്രീസില് ഏറെ നേരം പിടിച്ചുനില്ക്കാന് കഴിവുള്ള ചേതേശ്വര് പുജാരയുടെ വിക്കറ്റും പ്രാധാന്യം അര്ഹിക്കുന്നെന്നും ആന്ഡേഴ്സണ് പറഞ്ഞു.